PATNA : महज 10 हजार रुपए के लेन-देन को लेकर तीन लोगों ने एक आदमी की पीट-पीट कर हत्या कर दी। हत्या से आक्रोशित परिजनों और स्थानीय लोगों ने मृतक का शव सड़क पर रख कर हंगामा शुरू कर दिया। बाद में दो आरोपियों को पकड़ने और पुलिस के आश्वासन के बाद लोग सड़क से हटे। मामला पाटलिपुत्र थाना क्षेत्र के मैनपुरा का है। इलाके में 35 वर्षीय ई रिक्शा चालक सुरेंद्र राय की पीट-पीटकर हत्या कर दी गई। स्वजनों का आरोप है 10 हजार रुपए नहीं देने पर इलाके के तीन लोगों ने सुरेंद्र राय को रॉड, लाठी-डंडे से बुरी तरह पीटा था। पुलिस ने इस मामले में आरोपी सोना लाल और जगन्नाथ राय को गिरफ्तार कर लिया है। तीसरे आरोपी की तलाश की जा रही है। शख्स की मौत से गुस्साए लोगों ने गुरुवार दोपहर गांधी मैदान-दीघा रोड जाम कर दी।
 सुरेंद्र राय अपने परिवार के साथ मैनपुरा के कमला निवास इलाके में रह रहे थे। उनके परिवार में पत्नी, तीन बेटियां व एक बेटा सहित मां और भाई हैं। भाई सतेंद्र राय ने बताया कि सुरेंद्र राय बुधवार की दोपहर दो बजे खाना खाने घर आए थे । इसी दौरान चार बजे सोना लाल और अन्य आरोपित उन्हें किसी बहाने से अपने साथ ले गए। शाम करीब साढ़े छह बजे उन्हें जानकारी मिली की सोना लाल, जगन्नाथ व अन्य, गंगा के किनारे सुरेंद्र को बुरी तरह पीट रहे हैं। वहां पहुंचने पर उन्होंने पाया कि सुरेंद्र का हाथ-पैर बांध राड, लाठी व डंडे से बुरी तरह पिटाई की गई है। घायल सुरेंद्र को पीएमसीएच ले जाया गया। रात करीब 11 बजे इलाज के दौरान सुरेंद्र राय ने दम तोड़ दिया।
 मृतक की मां रमाधारी देवी ने बताया कि आरोपी उनके बेटे से 10 हजार रुपए की मांग रहे थे। न देने पर उसकी हत्या कर दी गई। पाटलिपुत्र के थानाध्यक्ष एसके शाही ने बताया कि दो आरोपियों को पुलिस ने गिरफ्तार कर लिया है। आरोपियों ने बताया कि सुरेंद्र ने उनके 10 हजार रुपए चुरा लिए थे।
 ई रिक्शा चालक सुरेंद्र राय की मौत से गुस्साए लोगों ने गुरुवार की दोपहर एक बजे शव को सड़क पर रख गांधी मैदान-दीघा रोड जाम कर दी। स्वजन मुआवजे की मांग कर रहे थे। मृतक के भाई सतेंद्र राय ने बताया कि परिवार में सुरेंद्र एकमात्र कमाने वाले थे। वहीं सड़क बंद करने के कारण मुख्य मार्ग पर भारी जाम लगा गया। पुलिस अधिकारियों के समझाने बुझाने के बाद लोगों ने तीन बजे जाम हटाया।
 
PATNA : महज दस हजार रुपए के लेन-देन को लेकर तीन लोगों ने एक आदमी की पीट-पीट कर हत्या कर दी। हत्या से आक्रोशित परिजनों और स्थानीय लोगों ने मृतक का शव सड़क पर रख कर हंगामा शुरू कर दिया। बाद में दो आरोपियों को पकड़ने और पुलिस के आश्वासन के बाद लोग सड़क से हटे। मामला पाटलिपुत्र थाना क्षेत्र के मैनपुरा का है। इलाके में पैंतीस वर्षीय ई रिक्शा चालक सुरेंद्र राय की पीट-पीटकर हत्या कर दी गई। स्वजनों का आरोप है दस हजार रुपए नहीं देने पर इलाके के तीन लोगों ने सुरेंद्र राय को रॉड, लाठी-डंडे से बुरी तरह पीटा था। पुलिस ने इस मामले में आरोपी सोना लाल और जगन्नाथ राय को गिरफ्तार कर लिया है। तीसरे आरोपी की तलाश की जा रही है। शख्स की मौत से गुस्साए लोगों ने गुरुवार दोपहर गांधी मैदान-दीघा रोड जाम कर दी। सुरेंद्र राय अपने परिवार के साथ मैनपुरा के कमला निवास इलाके में रह रहे थे। उनके परिवार में पत्नी, तीन बेटियां व एक बेटा सहित मां और भाई हैं। भाई सतेंद्र राय ने बताया कि सुरेंद्र राय बुधवार की दोपहर दो बजे खाना खाने घर आए थे । इसी दौरान चार बजे सोना लाल और अन्य आरोपित उन्हें किसी बहाने से अपने साथ ले गए। शाम करीब साढ़े छह बजे उन्हें जानकारी मिली की सोना लाल, जगन्नाथ व अन्य, गंगा के किनारे सुरेंद्र को बुरी तरह पीट रहे हैं। वहां पहुंचने पर उन्होंने पाया कि सुरेंद्र का हाथ-पैर बांध राड, लाठी व डंडे से बुरी तरह पिटाई की गई है। घायल सुरेंद्र को पीएमसीएच ले जाया गया। रात करीब ग्यारह बजे इलाज के दौरान सुरेंद्र राय ने दम तोड़ दिया। मृतक की मां रमाधारी देवी ने बताया कि आरोपी उनके बेटे से दस हजार रुपए की मांग रहे थे। न देने पर उसकी हत्या कर दी गई। पाटलिपुत्र के थानाध्यक्ष एसके शाही ने बताया कि दो आरोपियों को पुलिस ने गिरफ्तार कर लिया है। आरोपियों ने बताया कि सुरेंद्र ने उनके दस हजार रुपए चुरा लिए थे। ई रिक्शा चालक सुरेंद्र राय की मौत से गुस्साए लोगों ने गुरुवार की दोपहर एक बजे शव को सड़क पर रख गांधी मैदान-दीघा रोड जाम कर दी। स्वजन मुआवजे की मांग कर रहे थे। मृतक के भाई सतेंद्र राय ने बताया कि परिवार में सुरेंद्र एकमात्र कमाने वाले थे। वहीं सड़क बंद करने के कारण मुख्य मार्ग पर भारी जाम लगा गया। पुलिस अधिकारियों के समझाने बुझाने के बाद लोगों ने तीन बजे जाम हटाया।